
Općina Jelenje zemljopisno je smještena u sredini kopnenog dijela Primorsko goranske županije. Sa zapada, omeđena je  Općinama Viyškovo i Klana, sa sjeveroistoka Gradom Čabar, sa istoka Općina Čavle, a na jugu graniči sa Gradom Rijeka. Općina Jelenje smještena je u sjeverozapadnom dijelu Hrvatskog primorja, na rubu primorskoga i goranskoga prostora. Na sjeveru zalazi u Obručku skupinu planina, a njezinim zapadnim dijelom, uključivši izvorište i gornji tok, protječe Rječina. 
Prema popisu stanovništva Općina Jelenje ima 5.344 stanovnika. Kopnena površina koju zauzima Općina Jelenje iznosi 108,82 km2 , a što iznosi oko 4,11 % ukupne kopnene površine Primorsko goranske županije. Prema aktualnoj nodalno-funkcionalnoj regionalizaciji, područje Općine Jelenje pripada riječkoj nodalno funkcionalnoj makroregiji. 
Funkcionalno, područje Općine Jelenje  pripada prostornoj cjelini P1b (Rijeka prsten), 
prema Prostornom planu Primorsko goranske županije. Općina Jelenje sastoji se 
od 17 naselja.  
 
Tabela 1: Broj stanovnika Općine Jelenje po naseljima 
	NAZIV NASELJA 
	BROJ STANOVNIKA 
2011. GODINE 

	Baštijani 
	18 

	Brnelići 
	85 

	Drastin 
	17 

	Dražice 
	2.093 

	Jelenje 
	425 

	Kukuljani 
	87 

	Lopača 
	87 

	NAZIV NASELJA 
	BROJ STANOVNIKA 
2011. GODINE 

	Lubarska 
	114 

	Lukeži 
	193 

	Martinovo Selo 
	117 

	Milaši 
	76 

	Podhum 
	1.446 

	Podkilavac 
	332 

	Ratulje 
	114 

	Trnovica 
	47 

	Valići 
	1 

	Zoretići 
	92 

	UKUPNO 
	5.344 


 
Dok je na razini regije trend pada broja stanovništva postojan, na području jedinica lokalne samouprave unutar prostorne cjeline P1b, očitava se, mjestimično, značajan porast broja stanovništva. Iako je prirodno kretanje na navedenom području negativno, kako je prikazano tabelom u nastavku, porast broja stanovništva može se protumačiti kroz mehaničko kretanje stanovništva, te trend pojačane deurbanizacije. 
Tabela 2: Međupopisne promjene u razmatranom području 
	 
	Površina[footnoteRef:1], km2  [1:  Podaci Državne geodetske uprave (izračunat iz grafičke baze podataka službene evidencije prostornih jedinica), stanje 31. ožujka 2011., odnose se na površinu kopna. ] 

	Popis 2001. 
	Popis 2011. 

	
	
	Broj stanovnika 
	Broj stanovnika na km2 
	Broj stanovnika 
	Broj stanovnika na km2 

	PGŽ 
	3.588 
	305.505 
	85,28 
	296.195 
	82,55 

	Grad Rijeka 
	44 
	144.043 
	3.273,70 
	128.624 
	2.923,68 

	P1b 
	472 
	47.604 
	100,86 
	56.501 
	119,7 

	Općina Jelenje 
	108,82 
	4.877 
	44,81 
	5.344 
	49,10 

	Aglomeracija Rijeka 
	516 
	191.647 
	371,4 
	185.125 
	385,76 


    
 
1.1.
 
PREGLED CILJEVA I OBVEZE JEDINICE  LOKALNE SAMOUPRAVE 
 

 

Otpad i gospodarenje otpadom postalo je jedno od ključnih problema moderne civilizacije te neizbježna posljedica modernog načina života. Isto tako, to je jedno od prioritetnih pitanja vezano uz zaštitu okoliša na svim institucionalnim razinama. Problematika gospodarenja otpadom naročito dolazi do izražaja u drugoj polovici 20. stoljeća gdje se, uslijed rastućeg broja stanovnika u urbanim sredinama te razvoja tehnologije, ljudsko društvo susreće s mnogim izazovima vezanim uz održivo gospodarenje otpadom i zaštitu okoliša. Suvremeno gospodarenje otpadom u načelu uvijek započinje s mjerama za sprečavanje nastanka, te isto tako teži i smanjenju nastanka otpada. Razvijene zapadne države, naročito u Europskoj Uniji, pitanje gospodarenja otpadom pokušavaju učiniti održivim primjenom tzv. reda prvenstva u gospodarenju otpadom. 
Prije petnaestak godina, JLS na području Primorsko – goranske županije opredijelile su se za koncept gospodarenja komunalnim otpadom sukladno tada važećem redu prvenstva i načelima gospodarenja otpadom, odnosno za izgradnju sustava sukladno konceptu gospodarenja otpadom utvrđenom još važećim Planom gospodarenja otpadom Republike Hrvatske te Planom gospodarenja otpadom Primorsko – goranske županije. Sukladno takvom konceptu, planirana je mreža pretovarnih stanica i reciklažnih dvorišta, te izgradnja CGO Marišćina u Općini Viškovo s glavnim građevinama – postrojenjem za MBO miješanog komunalnog otpada s bioreaktorskim odlagalištem, postrojenjem za proizvodnju električne energije iz odlagališnog plina, te zatvaranje i sanacija postojećih odlagališta. 
U urbanim sredinama najveći izazov u gospodarenju otpadom je zasigurno komunalni otpad. Komunalni otpad je otpad nastao u kućanstvu i otpad koji je po prirodi i sastavu sličan otpadu iz kućanstva. Po svom sastavu je sačinjen od nekoliko vrsta tvari kojima se, uslijed ljudskih aktivnosti, iskoristila prvobitna namjena te su sukladno tomu postale otpad. Količinski najzastupljeniji dio komunalnog otpada u urbanim sredinama je uglavnom miješani komunalni otpad. Miješani komunalni otpad je otpad iz kućanstava i otpad iz trgovina, industrije i iz ustanova koji je po svojstvima i sastavu sličan otpadu iz kućanstava i uglavnom se odlaže na odlagalištima.  
Budući da se još uvijek najveći dio ukupnog komunalnog otpada odlaže, te imajući u vidu samu štetnost takvog načina zbrinjavanja otpada, do izražaja dolazi sastav otpada koji se odlaže odnosno zastupljenost pojedinih frakcija u otpadu. Tijekom posljednjih nekoliko godina biorazgradivi otpad je postao vrsta otpada čije je održivo gospodarenje, zbog svih potencijalno štetnih učinaka koje može izazvati (kao na primjer: povećanje emisije štetnih plinova na odlagalištima), postalo jedan od prioriteta. Održivost naročito dolazi do izražaja uzimajući u obzir i potencijal proizvodnje energije iz ovog dijela komunalnog otpada. Stoga se u novoj zakonskoj regulativi pored biološki razgradivog otpada (otpad koji se može razgraditi biološki aerobnim ili anaerobnim postupkom) i biootpada (biološki razgradivi otpad iz vrtova i parkova, hrana i kuhinjski otpad iz kućanstava, ugostiteljskih i maloprodajnih objekata i slični otpad iz proizvodnje prehrambenih proizvoda) uvodi i pojam biorazgradivog komunalnog otpada. 
U RH je zakonska regulativa u području gospodarenju otpadom definirana novim Zakonom o održivom gospodarenju otpadu NN 94/13 (u daljnjem tekstu: ZoOGO), te još uvijek aktualnom Strategijom gospodarenja otpadom RH (NN 130/05) i Planom gospodarenja otpadom u RH za razdoblje od 2007. do 2016. godine (NN 85/07, 126/10, 31/11).  
Trenutačno je u izradi novi Plan gospodarenja otpadom u RH, a kojim će se definirati način gospodarenja otpadom u periodu do 2021. godine. 
Sukladno ZoOGO (članci. 24., 29. i 55.) postavljeni su određeni ciljevi koje je Republika Hrvatska preuzela pristupnim pregovorima s Europskom unijom. Ciljevi su vezani uz smanjenje odlaganja otpada te povećanje recikliranja, a za što je preduvjet obavezno uvođenje primarnog odvajanja otpada, sanacija postojećih odlagališta otpada i izgradnja centara za gospodarenje otpadom. Sva tri navedena cilja su obavezne i ravnopravne sastavnice kojima je plan da se do kraja 2018. godine na području Republike Hrvatske uspostavi cjelovit sustav gospodarenja otpadom. 
Cilj o smanjenju odlaganja otpada ostvarit će se na način da gradovi i općine moraju građanima omogućiti razvrstavanje sedam iskoristivih komponenti otpada: papira, metala, stakla, plastike, tekstila, problematičnog i krupnog (glomaznog) otpada. Ostvarenje navedenog cilja prati se kroz količine otpada odloženog na odlagališta otpada. 
Cilj o povećanju recikliranja u minimalnom udjelu od 50% mase otpada do 2020. godine za papir, staklo, plastiku i metal ostvarit će se odvojenim skupljanjem, ponovnom uporabom i recikliranjem. Odvojeno skupljanje otpada gradovi i općine dužni su osigurati kroz reciklažna dvorišta i omogućavanjem odvajanja otpada na kućnom pragu. 
Preduvjeti za ostvarenje navedenih ciljeva definirani su čl. 28 ZoOGO kojim su propisane obveze jedinica lokalne samouprave: 
· osigurati javnu uslugu prikupljanja miješanog komunalnog otpada, i biorazgradivog komunalnog otpada; 
· osigurati odvojeno prikupljanje otpadnog papira, metala, stakla, plastike i tekstila te krupnog 
(glomaznog) komunalnog otpada; 
· osigurati sprječavanje odbacivanja otpada na način suprotan Zakonu te uklanjanje tako odbačenog otpada; 
· osigurati provedbu Plana gospodarenja otpadom RH; 
· osigurati donošenje i provedbu plana gospodarenja otpadom jedinice lokalne samouprave; 
· osigurati provođenje izobrazno-informativne aktivnosti na svom području; 
· osigurati mogućnost provedbe akcija prikupljanja otpada. 
 
Nadalje, ZoOGO propisuje i sljedeće naknade:  
· naknada zbog blizine neusklađenog odlagališta vlasniku postojeće stambene građevine na udaljenosti do 500 metara (JLS donosi rješenje a plaća upravitelj neusklađenog odlagališta),  
· naknada za odlaganje komunalnog otpada (ako je odložena veća količina otpada od propisane odlukom Ministarstva, FZOEU donosi rješenje, plaća upravitelj odlagališta),  
· poticajna naknada za smanjenje količine miješanog komunalnog otpada kao mjera kojom se potiče jedinica lokalne samouprave da, u okviru svojih ovlasti, provede mjere radi smanjenja količine miješanog komunalnog otpada koji nastaje na području te jedinice lokalne  samouprave.  
· namjenska naknada za gradnju građevina za gospodarenje komunalnim otpadom (JLS može donijeti odluku, a plaća korisnik usluge putem računa za javnu uslugu prikupljanja komunalnog otpada;). 
 
Pored svih obveza navedenih u novom Zakonu, RH ima značajne obveze u području gospodarenja otpadom iz članka 5. Pristupnog ugovora između RH i EU u kojem je definirano smanjenje ukupne količine otpada na odlagalištu (s konačnim ciljem prestanka odlaganja i uspostave centara za gospodarenje otpadom) te smanjenje odlaganja biorazgradivog otpada 

JLS dužna je osigurati provedbu navedenih obveza na kvalitetan, postojan i ekonomski učinkovit način u skladu s načelima održivog razvoja, zaštite okoliša i gospodarenja otpadom osiguravajući pri tom transparentnost rada. Predstavničko tijelo jedinice lokalne samouprave donosi odluku o načinu pružanja javne usluge prikupljanja miješanog komunalnog otpada i prikupljanja biorazgradivog komunalnog otpada koja sadrži: 
· kriterij obračuna količine otpada, 
· standardne veličine i druga bitna svojstva spremnika za sakupljanje otpada, 
· najmanju učestalost odvoza otpada prema područjima, 
· obračunska razdoblja kroz kalendarsku godinu, 
· područje pružanja javne usluge, 
· odredbe propisane uredbom o načinu gospodarenja komunalnim otpadom, 
· opće uvjete ugovora s korisnicima. 
 
Nadalje, predstavničko tijelo jedinice lokalne samouprave u obvezi je donijeti program gradnje građevina za gospodarenje komunalnim otpadom, a koji je sastavni dio programa gradnje objekata i uređaja komunalne infrastrukture koji se donosi sukladno Zakonu o komunalnom gospodarstvu (NN 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13 i 153/13). Program gradnje građevina za gospodarenje komunalnim otpadom dostavlja se u AZO, a sadrži osobito: 
· opis poslova s procjenom troškova potrebnih za ostvarenje projekata gradnje građevina za gospodarenje otpadom, 
· iskaz financijskih sredstava po razdobljima potrebnih za ostvarenje programa s naznakom izvora financiranja. 
Izvršno tijelo jedinice lokalne samouprave dužno je izvješće o izvršenju navedenoga programa podnijeti predstavničkom tijelu jedinice lokalne samouprave do 31. ožujka tekuće godine za prethodnu kalendarsku godinu i dostaviti ga AZO. 

Općina Jelenje nije donijela Odluku načinu pružanja javne usluge prikupljanja miješanog komunalnog otpada i prikupljanja biorazgradivog komunalnog otpada sukladno Zakonu o održivom gospodarenju otpadom (NN 94/13). Stoga se nalaže potreba da se u narednom periodu donese navedena Odluka. 
Općina Jelenje je u sklopu Programa gradnje  objekata i uređaja komunalne infrastrukture donijela Program gradnje građevina za gospodarenje komunalnim otpadom (sukladno Zakonu o održivom gospodarenju otpadom NN94/13) koji je objavljen u SN PGŽ br. 38/15. 

Sukladno ZoOGO, jedinica lokalne samouprave obvezna je izvršavati odvojeno prikupljanje problematičnog otpada, otpadnog papira, metala, stakla, plastike i tekstila te krupnog (glomaznog) komunalnog otpada na način da osigura: 
· funkcioniranje jednog ili više reciklažnih dvorišta, odnosno mobilne jedinice na svom području, 
· postavljanje odgovarajućeg broja i vrsta spremnika za odvojeno sakupljanje problematičnog otpada, otpadnog papira, metala, stakla, plastike i tekstila, koji nisu obuhvaćeni sustavom gospodarenja posebnom kategorijom otpada, na javnoj površini, 
· obavještavanje kućanstava o lokaciji i izmjeni lokacije reciklažnog dvorišta, mobilne jedinice i spremnika za odvojeno sakupljanje problematičnog otpada, otpadnog papira, metala, stakla, plastike i tekstila i  
· uslugu prijevoza krupnog (glomaznog) komunalnog otpada na zahtjev korisnika usluge. 
U pogledu obveze osiguravanja odvojenog prikupljanja otpada, ZoOGO utvrđuje obvezu da se otpad koji se smatra posebnom kategorijom mora odvajati na mjestu nastanka, odvojeno sakupljati i skladištiti u skladu sa načinom propisanim propisom kojim se uređuje gospodarenje posebnom kategorijom otpada. S tim u svezi, Republika Hrvatska je do dana 01. siječnja, 2016. godine putem nadležnih tijela trebala osigurati odvojeno sakupljanje sljedećih vrsta otpada: papir, metal, plastika, staklo, električni i elektronički otpad, otpadne baterije i akumulatori, otpadna vozila, otpadne gume, otpadna ulja, otpadni tekstil i obuća i medicinski otpad. 
Također, do dana 01. siječnja, 2020. godine Republika Hrvatska će putem nadležnih tijela osigurati pripremu za ponovnu uporabu i recikliranje sljedećih otpadnih materijala: papir, metal, plastika i staklo iz kućanstva, a po mogućnosti i iz drugih izvora ako su ti tokovi otpada slični otpadu iz kućanstva, u minimalnom udjelu od 50% mase otpada.  
Pritom se posebno ističe sljedeće - da bi jedinica lokalne samouprave mogla izvršiti izložene obveze koje propisuje ZoOGO, potrebno je da prethodno bude donesen i da stupi na snagu relevantan pod zakonski propis - uredba Vlade Republike Hrvatske o načinu gospodarenja komunalnim otpadom u vezi propisanih obveza jedinice lokalne samouprave, zatim u svezi graničnih količina miješanog komunalnog otpada za određena razdoblja i načina obračuna poticajne naknade za smanjenje količine miješanog komunalnog otpada. 
Propisani rok za donošenje ove uredbe bio je 12 mjeseci od dana stupanja na snagu ZoOGO, odnosno 23. srpanj, 2014. godine. Od dana stupanja na snagu navedene uredbe, jedinica lokalne samouprave je dužna u roku od tri mjeseca donijeti odgovarajuće akte, uskladiti važeće akte i uskladiti poslovanje davatelja javne usluge prikupljanja otpada. Pritom će biti potrebno slijedeće: 
· odlukom dodijeliti obavljanje javne usluge trgovačkom društvu/javnoj ustanovi koju osniva jedinica lokalne samouprave, 
· donijeti odluku o načinu pružanja javnih usluga prikupljanja miješanog i biorazgradivog komunalnog otpada,  
· uskladiti poslovanje davatelja javne usluge,  
· uskladiti Odluku o komunalnom redu u dijelu koji se odnosi na skupljanje, odvoz i postupanje sa sakupljenim komunalnim otpadom s odredbama ZoOGO i navedene uredbe, 
· donijeti odluku o mjerama za sprječavanje nepropisnog odbacivanja otpada i mjerama za uklanjanje odbačenog otpada.  

Postojeći kapaciteti za postupanje s otpadom na području Općine Jelenje, u ovom trenutku, u potpunosti su ovisni o tehničkim kapacitetima i mogućnostima komunalnog društva Čistoća d.o.o. Rijeka koje se bavi prikupljanjem, odvozom otpada na području Općine Jelenje. 
Na području Općine Jelenje, zbrinjavanje otpada također obavlja tvrtka KD Čistoća d.o.o. iz Rijeke. KD Čistoća d.o.o. Rijeka upravitelj je odlagališta neopasnog otpada Viševac od samih početaka njegovog korištenja, tj. od 1964. godine. Od tada pa do kraja 2011. godine, dakle gotovo 50 godina, na Viševac se odlagao komunalni i neopasni proizvodni otpad s područja Riječkog prstena i procjena je da je ukupno odloženo 1,8 milijuna m3 otpada. 
Obzirom da odlagalište Faze «0-1» CGO Marišćina nije bilo izgrađeno a da je odlagalište neopasnog otpada Viševac zatvoreno, od 01. siječnja, 2012. godine, kao premosnica prijelaznog perioda uvelo se baliranje otpada i privremeno skladištenje baliranog otpada, najprije u sklopu odlagališta Viševac, a od 01. lipnja, 2012. godine nakon provedenog postupka dobivanja lokacijske i građevinske dozvole za zahvat u prostoru, te uporabne dozvole, na platou u obuhvatu CGO Marišćina. 
Prikupljeni MKO privremeno se skladištio na kazeti Faze «0-1» CGO Marišćina prema važećoj dozvoli do isteka 12. rujna, 2105. godine. Po isteku dozvole za privremeno skladištenje otpada na lokaciji CGO Marišćina, MKO prikupljen od strane KD Čistoća d.o.o. Rijeka, odlagao se, a prema sklopljenim ugovorima, na legalna odlagališta izvan zone radnog obuhvata KD Čistoća d.o.o. Rijeka.  
 
 
1) SUSTAV PRIKUPLJANJA KOMUNALNOG OTPADA IZ KUĆANSTAVA 
Komunalni otpad iz kućanstava prikuplja se u pocinčanim ili plastičnim posudama (kontejnerima) zapremine 1.100 l, a koje su konstruirane tako da onemoguće rasipanje otpada te širenje prašine i neugodnih mirisa. Na području Općine Jelenje postavljen je 201 spremnik za prikupljanje miješanog komunalnog otpada. Prikupljanje i odvoz komunalnog otpada obavlja se specijalnim vozilima (auto- smećari) zatvorenog tipa, konstruiranima tako da se onemogući rasipanje otpada, te širenje mirisa. Prikupljanje i odvoz komunalnog otpada obavlja se dva (2) puta tjedno, ponedjeljkom i četvrtkom. Na području Općine Jelenje u 2016. godini prikupljeno je 1.853,34 t miješanog komunalnog otpada (20 03 
01). 
 
2) SUSTAV PRIKUPLJANJA GLOMAZNOG OTPADA  
Odvoz glomaznog otpada provodio se na temelju Programa odvoza glomaznog otpada za Općinu Jelenje u 2016. godini, KD Čistoća d.o.o. Glomazni se otpad vozi u reciklažna dvorišta na razvrstavanje i daljnje adekvatno postupanje po vrstama otpada. Na području Općine Jelenje u 2016. godini prikupljeno je 100,66 t krupnog (glomaznog) otpada (20 03 07). 
.  
3) SUSTAV PRIKUPLJANJA OTPADA NAMIJENJENOG RECIKLIRANJU 
Za odvojeno prikupljanje otpada koriste se posebno označeni spremnici u koje se odlažu različite vrste otpada i to na sljedeći način: 
· u spremnik s žutim poklopcem: tetra ambalaža, plastika i metal, 
· u spremnik s plavim poklopcem: papir, 
· u spremnik s narančastim poklopcem: staklo. 
Za prikupljanje otpadnog papira koristi se  20 spremnika zapremnine 1.100 l i 63 spremnika zapremine 
2.000 l. Opadni papir odvozi se dva (2) puta mjesečno. 
Za zajedničko prikupljanje plastike, metala i tetrapak ambalaže koristi se 18 spremnika zapremnine 1.100 l i 61 spremnik zapremine 2.000 l. Plastika/metala/tetrapak ambalaža odvozi se četiri (4) puta mjesečno. 
Za prikupljanje otpadnog stakla koristi se  18 spremnika zapremnine 1.100 l i 61 spremnik zapremine 
2.000 l. Staklo se odvozi jednom (1) mjesečno. 
 
4) OSTALI OTPAD 
Na području Općine Jelenje smještena su 3 spremnika za prikupljanje otpadnog tekstila. Otpadni tekstil odvozi se je jednom (1) mjeečno, srijedom ili petkom. 
 
Sustav cjelovitog gospodarenja otpadom na području Općine Jelenje, što uključuje i dostizanje ciljeva definiranih ZoOGO, osigurat će se nadogradnjom postojećeg sustava na način da se uspostavi reciklažno dvorište.  
Također, ekonomskih instrumenti u području gospodarenja otpadom sve su popularniji izbor i koriste se kao poticaji za postizanje boljih rezultata u prevenciji nastanka otpada i selektivnom prikupljanju. Iz tog razloga potrebno je izabrati adekvatan sustav naplate odvoza otpada budući sadašnji sustav naplate nije u skladu sa ZoOGO. 
5) RECIKLAŽNO DVORIŠTE 
Reciklažno dvorište je nadzirani ograđeni prostor namijenjen odvojenom prikupljanju i privremenom skladištenju manjih količina posebnih vrsta otpada. Sukladno članku 35. ZoOGO, JLS izvršava obvezu odvojenog prikupljanja problematičnog otpada, otpadnog papira, metala, stakla, plastike i tekstila te krupnog (glomaznog) komunalnog otpada na način da osigura funkcioniranje jednog ili više reciklažnih dvorišta, odnosno mobilne jedinice na svom području. 
Jedinica lokalne samouprave koja ima više od 1 500 stanovnika dužna je osigurati funkcioniranje najmanje jednog reciklažnog dvorišta i još po jedno na svakih idućih 25 000 stanovnika na svojem području. 
S obzirom na navedeno, na području Općine Jelenje potrebno je uspostaviti jedno reciklažno dvorište. 
Prostornim planom Općine Jelenje nije određena lokacija za uspostavu reciklažnog dvorišta.  
Općina Jelenje odredila je lokaciju za uspostavu reciklažnog dvorišta te je donesena Odluka o  Izmjenama i dopunama prostornog plana Općine Jelenje te je u izradi projektna dokumentacija reciklažnog dvorišta. 
 
6)  CGO MARIŠĆINA 
Dobivanjem potrebnih dozvola i provjerom ugrađene opreme od strane Nadzornog inženjera u 2016. godini zadovoljeni su svi preduvjeti za početak probnog rada CGO Marišćina.  Prvi  korak u postupku uspostave funkcije postrojenja za mehaničko-biološku obradu (MBO), predstavljao je period predispitivanja svakog zasebnog dijela ugrađene opreme, koji je uspješno obavljen i odobren Izjavom Nadzornog inženjera. 
Za obavljanje daljnjih ispitivanja dobivena je sva potrebna dokumentacija, predviđena zakonskom regulativom Republike Hrvatske, provedeno je tvorničko ispitivanje pribavljen dokaz o provedenim mjerama zaštite na radu, i pozitivni rezultati ispitivanja od strane Ex-Agencije te privremena dozvola za gospodarenje otpadom, a izvršena je i prijava pokusnog rada Ministarstvu graditeljstva sukladno odredbama Zakona o građenju. 
Time su zaključene sve potrebne predradnje za izvršenje drugog po redu koraka koji podrazumijeva pokusni rad Centra, tijekom kojega će se dokazivati ispravnost rada postrojenja u cjelini, prema ugovorom predviđenim radnim uvjetima, što znači da će Centar tijekom pokusnog rada prihvaćati i obrađivati komunalni otpad u maksimalnoj količini od 200 tona na dan. Komunalni otpad će se u periodu pokusnog rada preuzimati od KD Čistoća d.o.o Rijeka i prema potrebi od KD „Komunalac“ Jurdani. 
Proizvedene količine goriva iz otpada tijekom probnog rada preuzimat će tvornica cementa „Holcim“ iz Koromačnog, također bez naknade. 
Predviđeno trajanje pokusnog rada postrojenja je osam tjedana tijekom kojih Izvođač mora dokazati proizvodnu funkcionalnost MBO postrojenja. Ovaj se period može produžiti ukoliko se ustanove značajnija odstupanja od rezultata traženih u ugovornoj dokumentaciji. Unutar tog perioda kroz četiri tjedna vrši se najprije ispitivanje opreme u biološkom dijelu postrojenja, a potom u istom trajanju i testiranje opreme u mehaničkom djelu MBO postrojenja. 
Tijekom probnog rada, Izvođač dokazuje ugovorne parametre koji se tiču kvalitete i učinkovitosti postrojenja. Period dokazivanja ostalih ugovornih performansi postrojenja, predviđen je kroz daljnje dvije godine, a odvijat će se kako je propisano u različitim režimima rada, od normalnog proizvodnog kapaciteta od 350 t/dan pa do maksimalnog proizvodnog kapaciteta od 400 t/dan. Dnevni rad postrojenja baziran je na osmosatnom radnom vremenu i šest radnih dana u tjednu.   

Jedinica lokalne samouprave mora osigurati sprječavanje odbacivanja otpada na način suprotan ZoOGO te uklanjanje tako odbačenog otpada. Sukladno članku 36. mjere za provedbu uključuju: 
· uspostavljanje sustava za zaprimanje obavijesti o nepropisno odbačenom otpadu, 
· uspostavljanje sustava evidentiranja lokacija odbačenog otpada, 
· provođenje redovnog godišnjeg nadzora područja jedinice lokalne samouprave radi utvrđivanja postojanja odbačenog otpada, a posebno lokacija na kojima je u prethodne dvije godine evidentirano postojanje odbačenog otpada. 
 
OSTVARENO U 2016. GODINI 

Jedan od najvećih problema Općine Jelenju svakako jesu „divlja odlagališta“ otpada. Posljednjih godina se sanaciji „divljih odlagališta“ otpada na području Općine Jelenje pridaje znatna pažnja, što je rezultiralo smanjenjem količina neodgovarajuće odloženog otpada, no to je i dalje „gorući“ problem, a kao jedan od razloga svakako treba navesti i činjenicu da i stanovništvo ostalih jedinica lokalne samouprave nepropisno odlaže svoj otpad na teritoriju Općine Jelenje. 
Kao najznačajnije divlje odlagalište otpada na području Općine Jelenje svakako treba istaknuti bivšu šljunčaru Dubinu u Dražicama koja se proteže na površini od oko 100 ha, dok površina „divljeg odlagališta“ iznosi oko 20 ha. Otpad koji se danas može naći u šljunčari: strvine, komunalni otpad, metalni otpad, autogume, građevinski otpad, mulj i kamen, brašno, asfaltne mješavine, šljunak zasićen naftnim derivatima. 
 Divlje odlagalište Dubina nalazi se Listi prioriteta sanacije otpadom onečišćenog tla prema Planu sanacije otpadom onečišćenog tla i neuređenih odlagališta Primorsko – goranske županije (SN PGŽ 34/04). 
Općina Jelenje ulaže velik napore u okvirima financijskih mogućnosti na zbrinjavanju otpada sa lokacije 
Dubina, u vidu zbrinjavanja otpada sa dijela odlagališta koji se nalazi u neposrednoj blizini naselja. Jednom mjesečno tijekom cijele godine KD Čistoća po nalogu Općine odveze cca. 20 – 25 m3 pretežito krupnog (glomaznog) otpada i miješanog komunalnog otpada. 
Sredstva Općine nisu dovoljna za provedbu cjelokupne sanacije, stoga je upućen zahtjev FZOEU za sufinanciranje projekta sanacije odlagališta Dubina. Općina Jelenje u postupku je objedinjavanja dokumentacije, te će po prihvaćanju Plana preraspodjele viška prihoda FZOEU konačna odluka biti donesena u narednom razdoblju. 
Osim zbrinjavanja otpada sa lokacije Dubina, potrebno je spomenuti i značajan napor raznih udruga i volontera sa područja Općine, koji također sudjeluju u mnogobrojnim akcijama čišćenja okoliša.  

ZoOGO je propisano je da je Vlada Republike Hrvatske u obvezi donijeti Plan gospodarenja otpadom Republike Hrvatske najkasnije do dana 31. prosinca, 2014. godine i to na propisani način i u propisanom sadržaju. 
Plan gospodarenja otpadom Republike Hrvatske predstavlja strateški planski dokument najviše razine koji određuje i usmjerava gospodarenje otpadom te na temelju analize postojećeg stanja na području gospodarenja otpadom i ciljeva gospodarenja otpadom koje navedeni zakon određuje, kao i ciljeva za pojedine sustave gospodarenja otpadom, određuje mjere za unaprjeđivanje postupaka pripreme za ponovnu uporabu, recikliranje i mjere drugih postupaka oporabe i zbrinjavanja otpada na kopnenom i morskom prostoru pod suverenitetom republike Hrvatske.  
Po donošenju Plana gospodarenja otpadom Republike Hrvatske, jedinice lokalne samouprave dužne su, u okvirima svojih ovlasti, organizirati provedbu mjera propisanih Planom.  
O provedenim mjerama propisanih Planom, jedinica lokalne samouprave dostavlja godišnje izvješće jedinici područne (regionalne) samouprave do 31. ožujka tekuće godine za prethodnu kalendarsku godinu, te ga objavljuje ga u svom službenom glasilu. 
 
OSTVARENO U 2016. GODINI 

Odredbama ZoOGO donošenje Plana gospodarenja otpadom RH propisano je najkasnije do 31. prosinca, 2014. godine. Kako Plan nije donesen u propisanom razdoblju, posebne mjere u kojima je jedinica lokalne samouprave bila dužna sudjelovati, u 2016. godini nisu provedene, te posljedično, o istima Izvješće jedinici regionalne samouprave nije podneseno. 

Temeljem ZoOGO, članka 21., jedinice lokalne samouprave obvezne su donijeti svoje Planove gospodarenja otpadom za određeni period primjene (6 godina). Jedinica lokalne samouprave dužna je za prijedlog plana gospodarenja otpadom ishoditi prethodnu suglasnost upravnog tijela jedinice područne (regionalne) samouprave nadležnog za poslove zaštite okoliša. Ukoliko je prijedlog Plana gospodarenja otpadom usklađen s odredbama ZoOGO, nadležno upravno tijelo izdaje prethodnu suglasnost.  
Sukladno čanku 22. istog zakona, nacrt Plana gospodarenja otpadom JLS objavljuje se radi pribavljanja mišljenja, prijedloga i primjedbi javnosti. JLS izvješćuju javnost o mjestu na kojem je nacrt Plana gospodarenja otpadom dostupan te načinu i vremenu iznošenja mišljenja, prijedloga i primjedbi. Rok u kojem javnost može iznositi primjedbe, prijedloge i mišljenja ne može biti kraći od 30 dana.  
Plan gospodarenja otpadom jedinice lokalne samouprave donosi predstavničko tijelo JLS te se isti objavljuje u službenom glasilu JLS. 
U okvirima uloge lokalne samouprave, Planovi gospodarenja otpadom imaju ključnu ulogu u uspostavi, po pravilima, održivog gospodarenja otpadom. Njihova je glavna svrha dati pregled tokova otpada i mogućnosti postupanja s njim. Podrobnije, njihov je cilj pružiti okvir za planiranje te osigurati:  
· usklađivanje s politikom i ciljevima gospodarenja otpadom – planovi gospodarenja otpadom, nacionalni kao i lokalni/regionalni, važni su instrumenti koji doprinose primjeni i ostvarivanju politika i ciljeva gospodarenja otpadom na nacionalnoj razini te na razini Europske unije,  
· pregled karakteristika otpada i dostatnog kapaciteta za gospodarenje otpadom – planovi gospodarenja otpadom pružaju pregled tokova otpada i količina kojima je potrebno gospodariti, nadalje, osiguravaju usklađivanje kapaciteta, načina skupljanja te postupanje s otpadom kojim se mora gospodariti,  
· kontrolu tehnoloških mjera – karakteristike otpada određuju koje tehnološke mjere treba koristiti za eliminiranje ili smanjenje određenih vrsta otpada,  
· pregled ekonomičnosti i potreba za ulaganjima – planovi gospodarenja otpadom omogućavaju navođenje financijskih zahtjeva za skupljanje, obradu otpada, itd.; na temelju tih podataka mogu se utvrditi potrebe za budućim ulaganjima.  
 
 

OSTVARENO U 2016. GODINI 

Općina Jelenje je u listopadu, 2008. godine izradila Plan gospodarenja otpadom u Općini Jelenje za razdoblje od 2008. do 2016. godine, sukladno tada važećem Zakonu o otpadu (NN 178/04, 111/06, 60/08 i 87/09). Plan  gospodarenja otpadom Općine Jelenje nije usvojen na općinskom vijeću, nego je usvojen u studenom 2008. na općinskom poglavarstvu. 
Člankom 174. Zakona o održivom gospodarenju otpadom (NN 94/13) propisano je da postojeći županijski, gradski i općinski planovi gospodarenja otpadom koji su doneseni na temelju Zakona o otpadu (NN 178/04, 111/06, 60/08 i 87/09) do dana stupanja na snagu ovoga Zakona, ostaju na snazi do isteka roka na koji su doneseni u dijelu u kojem nisu u suprotnosti s odredbama ovoga Zakona i Plana. 
Budući Plan gospodarenja otpadom u Općini Jelenje vrijedi do 2016. godine te sukladno prijedlogu Državne revizije da se Planovi gospodarenja otpadom usklade sa Zakonom o održivom gospodarenju otpadom (NN 94/13), Općina Jelenje pokrenula je aktivnosti za izradu novog plana gospodarenja otpadom. 

JLS dužna je o svom trošku, na odgovarajući način osigurati godišnje provedbu izobrazno-informativnih aktivnosti u vezi gospodarenja otpadom na svojem području, a osobito javne tribine, informativne publikacije o gospodarenju otpadom i objavu specijaliziranih priloga u medijima kao što su televizija i radio. 
OSTVARENO U 2016. GODINI 

Budući bitan segment uspješnog funkcioniranja sustava odvojenog skupljanja otpada čini razvoj ekološke svijesti. Godinama se provodi sustavna edukacija građana svih dobnih skupina kontinuiranim održavanjem ekoloških akcija i radionica. Općina Jelenje kontinuirano provodi izobrazno-informativne aktivnosti na svom području, za sve dobne skupine. 
Uz navedeno, KD Čistoća, izradom edukativnih letaka, oglasa, TV i radio spotova informira javnost. Od studenog 2013. godine građanima je na raspolaganju besplatni info telefon (0800 999 900) na koji mogu zatražiti sve podatke vezane uz djelatnost KD Čistoća, te dati eventualne primjedbe, prijedloge i/ili sugestije. 

Pravna i fizička osoba – obrtnik može, u suradnji s osobom koja posjeduje važeću dozvolu za gospodarenje vrstom otpada koji će se prikupljati akcijom, organizirati akciju prikupljanja određenog otpada u svrhu provedbe sportskog, edukativnog, ekološkog ili humanitarnog sadržaja ako je ishodila suglasnost nadležnog upravnog odjela jedinice lokalne samouprave. 
Nadležni upravni odjel dužan je dostaviti izvješće o provedenim akcijama na svojem području AZO-u do 
31. ožujka, tekuće godine za prethodnu kalendarsku godinu. 
 
OSTVARENO U 2016. GODINI 

Općina Jelenje svake godine organizira akciju prikupljanja otpada. Općina Jelenje priključila se akciji „Zelena čistka“ povodom Dana planete Zemlje. 18. travnja, 2016. godine trebala se održati tradicionalna akcija čišćenja okoliša u Općini Jelenje. U akciju su  inače uključene sve udruge s područja Općine, Turistička zajednica, Osnovna škola Jelenje Dražice, Udruga Eko kvarner grobnišćina, Savjet mladih Općine Jelenje i Košarkaški klub FSV. U sklopu akcije otpad se trebao prikupljti na sljedećim područjima: Dubina, Cesta prema Dubini, Šetnica uz Rječinu, Gorica, Luž i Lukeži – Valići. Međutim, budući da su se 18. travnja, 2016. godine u Općini Jelenje održavale županijske Sportske igre umirovljenika, akcija prikupljanja otpada je otkazana.  
Izvješće o provedenim akcijama Općina Jelenje redovito dostavlja Agenciji za zaštitu okoliša u propisanom razdoblju. 
 
 
 
REKAPITULACIJA - ZAKLJUČAK 

 
	OBAVEZE JLS 
	AKTIVNOSTI POTREBNE ZA ISPUNJENJE PLANA OBAVEZA JLS 
	 




OSIGURATI JAVNU USLUGU PRIKUPLJANJA MIJEŠANOG KOMUNALNOG OTPADA, I BIORAZGRADIVOG KOMUNALNOG OTPADA* 
	Donošenjem Odluke o načinu pružanja javne usluge prikupljanja miješanog komunalnog otpada i prikupljanja biorazgradivog komunalnog otpada. 
	U suradnji s operaterom sustava gospodarenja otpadom definirati način pružanja javne usluge. 
	 


OSIGURATI ODVOJENO PRIKUPLJANJE OTPADNOG PAPIRA, METALA, STAKLA, PLASTIKE I 
TEKSTILA, KRUPNOG (GLOMAZNOG) KOMUNALNOG OTPADA TE PROBLEMATIČNOG OTPADA 
	Postavljanjem spremnika za odvojeno sakupljanje otpada na kućnom pragu 
	Prenamjena i nadogradnja postojećih spremnika 
	 

	
	Pozicioniranje i postavljanje spremnika 
	 

	Izgradnjom reciklažnog dvorišta 
	Izmjena PPU, unošenje lokacije za izgradnju RD-a u dokumente prostornog uređenja 
	 

	
	Izrada PGO-a (preduvjeti nisu ispunjeni). 
	 

	
	Izrada projektne dokumentacije 
	 

	
	Izgradnja i opremanje reciklažnog dvorišta 
	 

	Uslugom prijevoza krupnog (glomaznog) otpada na zahtjev korisnika usluge 
	Pokretanje aktivnosti od strane operatera sustava gospodarenje otpadom. 
	 


OSIGURATI SPRJEČAVANJE ODBACIVANJA OTPADA NA NAČIN SUPROTAN ZAKONU TE 
UKLANJANJE TAKO ODBAČENOG OTPADA 
	Uspostavljanje sustava za zaprimanje obavijesti o nepropisno odbačenom otpadu 
	Pokretanje aktivnosti od strane JLS. 
	 

	Uspostavljanje 	sustava 	evidentiranja 	lokacija 
	Pokretanje aktivnosti od strane JLS. 

[bookmark: _GoBack]Kako je gornjom tabelom vidljivo, implementacija sustava definirana ZoOGO provodi se kontinuirano, i u opsezima odgovornosti jedinice lokalne samouprave (donošenjem Plana gospodarenja otpadom RH biti će ispunjeni preduvjeti za daljnja postupanja).  
Uspostavom sustava prikupljanja komunalnog otpada iz kućanstva pomoću posuda za odvojeno prikupljanje korisnih frakcija otpada iz kućanstva unaprjeđuje se mogućnost za adekvatno tretiranje otpada na području Općine. Navedeni sustav omogućuje olakšano odvajanje najzastupljenijih vrsta otpada na samom mjestu nastanka, tj. kućanstvima i pogodan je za primjenu prvenstveno u sredinama manje gustoće naseljenosti.  
Kakao je sustav djelomično integriran, potrebno je nadopuniti mrežu te osigurati svim korisnicima usluge odvojenog prikupljanje otpada, ali i mogućnost zbrinjavanja ostalih kategorija otpada iz kućanstva, prvenstveno građevnog i problematičnog otpada. Ovaj zahtjev biti će ispunjen izgradnjom reciklažnog dvorišta na području Općine Jelenje.  
     
 
 
U Dražicama, srpanj 2017.godine. 	Načelnik Općine Jelenje 

 	                 Robert Marčelja 

OBAVEZE JLS

AKTIVNOSTI POTREBNE ZA ISPUNJENJE
PLANA OBAVEZA JLS

odbacenog otpada,

Provodenje redovnog godiSnjeg nadzora podrucja
jedinice  lokalne  samouprave radi utvrdivanja
postojanja odbacenog otpada, a posebno lokacija na
kojima je u prethodne dvije godine evidentirano

postojanje odbacenog otpada

Pokretanje aktivnosti od strane JLS.

OSIGURATI PROVEDBU PLANA GOSPODARENJA
OTPADOM RH

DonoSenje PGO RH (preduvijeti nisu

ispunjeni).

OSIGURATI DONOSENJE | PROVEDBU PLANA
GOSPODARENJA OTPADOM JEDINICE LOKALNE
SAMOUPRAVE

Pokretanje aktivnosti od strane JLS.

OSIGURATI PROVODENJE IZOBRAZNO-
INFORMATIVNE  AKTIVNOSTI NA  SVOM
PODRUCJU

Pokretanije aktivnosti od strane JLS.

OSIGURATI MOGUCNOST PROVEDBE AKCIJA
PRIKUPLJANJA OTPADA

Pokretanje aktivnosti od strane JLS.

SUDJELOVATI U SUSTAVIMA  SAKUPLJANJA
POSEBNIH KATEGORIJA OTPADA SUKLADNO
PROPISU KOJIM SE UREDUJE GOSPODARENJE
POSEBNOM KATEGORIJOM OTPADA

DonoSenje  pravinka i PGO RH

(preduvjeti nisu ispunjeni).

Aktivnost nije prnvedena

- Aktivnost je djelomiéno provedena
[ Aktivnost je provedena





